《满庭芳 闻雁》
清代·曹贞吉

细草摧霜，寒风败叶，楼头一雁初鸣。偶来嘹呖，何事恰关卿。

惆怅沙平月落，衡阳路、几点峰青。还堪忆，江枫渔火，只影傍人明。

伶俜。山枕上，梦回酒醒，哀韵偏清。更阶前蛩语，林外秋声。

同是一般憔悴，算只少、猿叫三更。从今去，湘流曲折，莫近小窗横。

作者简介：曹贞吉(1634～1698) 清代著名诗词家。字升六，又字升阶、迪清，号实庵，安丘县城东关（今属山东省）人。曹申吉之兄。康熙三年进士，官至礼部郎中，以疾辞湖广学政，归里卒。嗜书，工诗文，与嘉善诗人曹尔堪并称为“南北二曹”，词尤有名，被誉为清初词坛上“最为大雅”的词家。